stanford-oval/wikipedia huggingface dataset:
זאת חנוכה
משמעות היום > מעל לטבע

המהר"ל מפראג (בספרו "נר מצווה") עומד על ההקבלה שבין היום השמיני של חנוכה לבין ברית המילה, הנעשית ביום השמיני להולדת ילד יהודי. לדבריו המספר 7 מסמל את הטבע ומספר 8 מסמל את מה שמעל לטבע. ששת ימי הבריאה ושבת - זה הטבע, והיום השמיני הוא מעל לטבע. כך התינוק שנברא עם עורלה - זה הטבע, וביום השמיני לאחר המילה הוא הופך להיות מעל הטבע.
המהר"ל מחדד את דבריו ומזכיר את דיני כהן גדול הנכנס לקודש הקודשים פעם אחת בשנה ביום הכיפורים. על כך כתוב בתורה: ”בְּזֹאת יָבֹא אַהֲרֹן אֶל-הַקֹּדֶשׁ”, ועל כך אמרו חז"ל: בזכות המילה שנאמר בה ”זֹאת בְּרִיתִי אֲשֶׁר תִּשְׁמְרוּ בֵּינִי וּבֵינֵיכֶם וּבֵין זַרְעֲךָ אַחֲרֶיךָ: הִמּוֹל לָכֶם כָּל-זָכָר” נכנס אהרן אל הקודש.
הכהן הגדול, בזכות ברית המילה שהיא מעל לטבע, יכול להיכנס לקודש הקודשים שהוא מעל לטבע, ביום הכיפורים שהוא מעל הטבע. ברית המילה עליה נאמר "זאת" זהה במדרגתה ליום השמיני של חנוכה שגם עליו נאמר "זאת" ובזכות מדרגה זאת נוצחו היוונים אשר שלטו בטבע, אך לא שלטו במה שמעל הטבע, הוא יום זאת חנוכה.
בדומה לכך, בחסידות אומרים כי ביום השמיני של חנוכה קיימת הארה למעלה מהטבע - בניגוד לשבעת הימים הקודמים שהם כנגד שבעת ימי הבריאה ושבע הספירות התחתונות, בזאת חנוכה מתייחסים לספירות העליונות שנמצאות מעבר.
משמעות היום > אסרו חג

האדמו"ר יהודה אריה ליב אלתר מגור, בספרו "שפת אמת" כותב כי היום האחרון של חנוכה כמו באסרו חג, קשה עלינו הפרידה מהקב"ה, ומשאיר יותר הארה והשפעה על שאר ימות השנה.
הערות שוליים

↑  למשל, דרכי משה, או"ח תרפ"ד, אות ג.
↑  רבי צדוק הכהן מלובלין, פרי צדיק, חנוכה כ"ג.
1 2  ראה לדוגמה: רבי יהודה אריה ליב אלתר, שפת אמת על בראשית, ירושלים, תשס"א, חנוכה י'.
1 2  רבי שמואל בורשטיין, שם משמואל, פיוטרקוב, חנוכה י"ז.
↑  ספר מהרי"ל, הלכות חנוכה, דף נ"ז עמוד ב'.
1 2 3  הכל על 'זאת חנוכה' – סגולות היום וחשיבותו, ועד המנהגים השונים בשריפת השמן והפתילות, באתר דרשו, ‏2018-12-09.
↑  שולחן ערוך אורח חיים, סימן תרע"ז סעיף ד'.
↑  חידושי המאירי על מסכת שבת, דף כא א.
↑  מובא במקומות רבים ע"פ סידור האריז"ל.
↑  דינים ומנהגים לחודש טבת, באתר הגבאי, ‏13 ינואר 2020
↑  אמרי נועם, חנוכה א'.
↑  בני יששכר, כסלו-טבת מאמר ב'.
↑  המסורת שהחלה בהרה”צ רבי אשר פריינד זצוק”ל, באתר לדעת
↑  תיעוד: ההמונים ב'זאת חנוכה' בציון הרשב"י במירון, באתר כיכר השבת
↑  רח"ו, פרי עץ חיים, שער ר"ח חנוכה ופורים, פרק ד', ד"ה מהחברים.
↑  זאת חנוכה: מהות היום, באתר כיכר השבת
↑  מתוך ספר צמח דוד, לרבי דוד שפירא מדינוב (בנו של צבי אלימלך שפירא מדינוב, בעל ה"בני יששכר")
↑  ספר בראשית, פרק י"ז, פסוק י'.
↑  רבי מנחם מנדל שניאורסון, שיחות לחנוכה התשמ"ח
↑  מה זה "זאת חנוכה"?, באתר he.chabad.org
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
חנוכיה עם נרות שמן בתוך קופסה להצגה ברשות הרבים לקראת הדלקת הנרות בערב זאת חנוכה בירושלים
Premier

| --- | --- |

 סוג:  שירות הזרמת וידאו 
 בשיתוף עם:  ערוץ THT
 תקופת הפעילות:  16 באוגוסט 2018 – הווה (6 שנים)
 מייסדים:  גזפרום-מדיה
 בעלות:  גזפרום-מדיה 
 שירותים עיקריים:  וידאו על פי דרישה
 הרשמה:  כן
 https://premier.one
 
Premier (בשנים 2018-2019: ТНТ-Premier) הוא ספק שירותי הזרמת מדיה ווידאו על פי דרישה בפורמט OTT, שהושק ב-16 באוגוסט 2018 בבעלות חברת "גזפרום מדיה", על בסיס שירות הסטרימינג Now.ru שפעל משנת 2011. השירות מציע תוכן מקורי של סדרות וסרטים בהפקת הערוצים ТНТ‏, TV-3‏, THT4‏, 2х2‏ וערוץ "סופר".
שירות Premier נגיש לשימוש במחשבים ובהתקנים שונים המריצים את תוכניות ההפעלה Android ו-iOS. ב-30 באוגוסט 2019 השירות שינה את שמו מ-THT Premier ל-Premier.
היסטוריה

ТНТ-Premier הושק ב-16 באוגוסט 2018. ביום ההשקה שודרו שניים מהסדרות שהופקו על ידי THT: הסדרה בהפקת סמיון סלפאקוב "מעצר בית" והסדרה בכיכובם של גאריק חרלמוב וטימור באטרודינוב "ח.ב."
תוכן

השירות מספק תוכן מבית THT, כמו גם מערוצי הטלוויזיה "סופר", THT4, TV3 וערוץ 2х2, כמו גם אוסף סרטים בהפקת חברת וולט דיסני ו-1-2-3 Production. בנוסף, השירות מציג תוכן ספורטיבי מבית הערוצים Match TV וערוץ Match Premier.
תוכן הערוץ מפוצל באופן הבא:
Premier (פרמייר) — אוסף תוכניות מערוצי הבידור ותוכן בלעדי שלא שודר בטלוויזיה.
Спорт! Premier (ספורט פרמייר) — שידורים חיים של אירועי ספורט וראיונות בלעדיים מערוצי הספורט Match TV, Match Premier.
העולם הקסום של Disney — תוכן מאולפני Disney לילדים והורים: אוסף של סרטים מצוירים וסרטי קולנוע מקוריים.
הפקות מקור > סדרות

כל סדרות הטלוויזיה וסרטי הקולנוע מופקים עבור שירות Premier על ידי 1-2-3 Production.
| שם בשפת המקור | שם | תאריך שידור מקורי | פרקים | סטטוס |
| --- | --- | --- | --- | --- |
| Домашний арест | מעצר בית | 16 באוגוסט - 25 באוקטובר 2018 | 12 | שודרה |
| Бонус |  | 20 בספטמבר - 20 בדצמבר 2018 | 16 | שודרה |
| Звоните ДиКаприо! | התקשרו לדיקפריו! | 20 באוקטובר - 1 בדצמבר 2018 | 8 | שודרה |
| Мёртвое озеро | אגם מת | 14 במרץ - 25 באפריל 2019 | 8 | שודרה |
| Секта |  | 23 במאי 2019 | 8 | שודרה |
| Обычная женщина. Нерассказанная история |  | 20 ביולי 2019 | 9 | שודרה |
| БиХэппи |  | 11 ביולי - 15 באוגוסט 2019 | 8 | לא ידוע |
| Учителя |  | 22 באוגוסט 2019 | 12 | שודרה |
| Колл-центр | מוקד טלפוני | 2020 | 8 | שודרה |
| Эпидемия | הצלה | 14 בנובמבר 2019 | 8 | שודרה |
| Цербер | קרברוס | 2023 | 8 | שודרה |
הפקות מקור > סרטים

«Год свиньи» - שנת החזיר (2018)
«На край света» - בקצה היקום (2019)
«Чернобыль. Зона отчуждения» - צ'רנוביל: אזור ההפרדה (2019)
«Гроза» - רעם (2019)
«Верность» - אמון (2019)
«Аванпост» - המאחז (2019)
«Золотое кольцо» - טבעת הזהב (2020)
«Чернобыль» - צ'רנוביל (2021)
«Карамора» - קראמורה (2022)
«Метро 2033» - מטרו 2033 (2024)
פופולריות

ב-16 באוגוסט בשעות הראשונות שלאחר השקת ТНТ-Premier נפתחו כבר כמה עשרות אלפי חשבונות. בימים שלאחר מכן היישום ТНТ-Premier הותקן כבר על יותר ממאה אלף טלפונים חכמים ודורגה כאחת מחמש האפליקציות החינמיות הטובות ביותר ב-App Store וב-Google Play.
בחודש הראשון לאחר ההשקה נרשמו 5 מיליון מבקרים באתר והאפליקציה הותקנה על 830 אלף מכשירים. כך, כבר בחודש הראשון להשקה נרשם ממוצע של 3,9 מיליון צפיות בתכני השירות.
הערות שוליים

↑  «Газпром-медиа» запускает ТНТ-Premier.
↑  Николаев Сергей Валентинович. "ТНТ-Премьер". tntpremierru.ru. Николаев Сергей Валентинович.
↑  Сайт ТHT-Premier
↑  "Видеосервис ТНТ-Premier отказался от «ТНТ» в названии".
↑  «Газпром-Медиа» запустил онлайн-кинотеатр ТНТ-Premier. AdIndex (2.08.2018)
↑  Интервью Семена Слепакова о политике на телевидении и сериале «Домашний арест». Meduza (31.08.2018)
↑  Подписчики новой платформы ТНТ увидят премьеры раньше. «Лента.ру» (3.08.2018)
↑  На ТНТ-Premier начали показывать новый сериал Семена Слепакова. Esquire (19.08.2018)
↑  Новости ТНТ: ТНТ-Premier получил рекордное количество регистраций
↑  В первый день ТНТ-Premier получил рекордное количество регистраций и скачиваний.
↑  За первый месяц работы видеосервис ТНТ-Premier обогнал Okko по аудитории
↑  ТНТ-Premier скачали уже 830 000 раз
↑  По итогам месяца ТНТ-Premier возглавляет топ-5 бесплатных мобильных приложений в категории «Развлечения» в App Store
↑  Видеосервис ТНТ-Premier собрал 4 млн просмотров Ведомости
| שירותי וידאו דיגיטליים בולטים |
| --- | --- | --- |
| שירותים פעילים בישראל | אפל TV פלוס ‏•‏‏ דיסני+ ‏•‏‏ נטפליקס ‏•‏‏ פריים וידאו ‏•‏‏ yes+ ‏•‏‏ יוטיוב פרימיום ‏•‏‏ ‏Start.ru |  |
| שירותים פעילים מחוץ לישראל | הולו ‏•‏‏ פרמאונט+ ‏•‏‏ Google TV‏ ‏•‏‏ Max‏ ‏•‏‏ Premier ‏•‏‏ ‏ivi.ru ‏•‏‏ ‏Megogo.net ‏•‏‏ ‏ more.tv ‏•‏‏ ‏Okko ‏•‏‏ ‏Peacock ‏•‏‏‏ קראנצ'ירול ‏•‏‏ סטן |  |
| שירותים לא פעילים | קוויבי ‏•‏‏ קאזה ‏•‏‏ Windows Media Center ‏•‏‏ ג'וסט ‏•‏‏ Megaupload ‏•‏‏ יאנדקס. וידאו ‏•‏‏ יאנדקס. שידור ‏•‏‏ דיסקברי+ |  |
איתמר דשל

| --- | --- |

מפקד חטיבת יואב, אל"ם איתמר דשל, ספטמבר 2021
 לידה:  18 בדצמבר 1982 (בן 42) ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-2001
 דרגה:    אלוף-משנה
 תפקידים בשירות
 מפקד גדוד נצח יהודה   קצין אג"ם של עוצבת אדום   מפקד חטיבת יואב
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
איתמר דשל (נולד ב-18 בדצמבר 1982) הוא קצין בצה"ל בדרגת אלוף-משנה המכהן כסגן מפקד המרכז הלאומי לאימונים ביבשה. כיהן בין היתר כיהן כמפקד חטיבת יואב, קצין אג"ם של עוצבת אדום ומפקד גדוד נצח יהודה.
ביוגרפיה

דשל התגייס לצה"ל בשנת 2001, ושובץ בגדוד שמשון. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד שמשון ומונה למפקד מחלקה. בהמשך שירת כסגן מפקד פלוגה בגדוד שמשון. לאחר מכן היה מפקד פלוגה בגדוד שמשון. בשנת 2009 הקים ושימש כמפקד הפלוגה המסייעת בגדוד נצח יהודה. בהמשך שימש כקצין אג"ם של גדוד נצח יהודה. לאחר מכן מונה לסגן מפקד גדוד לביא בין השנים 2012–2013. בהמשך שימש כקצין אג"ם של חטיבת שומרון. לאחר מכן מונה למפקד מגמת נצח יהודה ואימונים בבא"ח כפיר.
באוקטובר 2016 הועלה לדרגת סא"ל ומונה למפקד גדוד נצח יהודה, תפקיד בו שירת עד 17 במאי 2018. בהמשך מונה לקצין אג"ם של עוצבת אדום בין השנים 2018–2021. ב-12 בספטמבר 2021 הועלה לדרגת אל"ם ומונה למפקד חטיבת יואב, ושימש בתפקיד עד 22 בספטמבר 2024.
ב-18 במרץ 2024 הוחלט על מינויו לסגן מפקד מל"י.
חיים אישיים

דשל מתגורר באילת, נשוי לשירה ואב לשישה.
הערות שוליים

↑   מפקד חדש לחטמ"ר "יואב" - אל"ם איתמר דשל, באתר צה"ל, 12 בספטמבר 2021
Cloudflare

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (13 בספטמבר 2019–NET) 
 מייסדים:  מת'יו פרינס, לי הולוויי, מישל זאטלין
 תקופת הפעילות:  2009–הווה (כ־16 שנים)
 חברות בנות:  Area 1 Security  Cloudflare (Beijing) Information Technology Co., Ltd.  Cloudflare Australia Pty Ltd.  Cloudflare Japan K.K.  Cloudflare Middle East FZ-LLC  Cloudflare India Private Limited  Cloudflare Pte., Ltd.  Cloudflare France SAS  Cloudflare (Canada) Information Technology Co., Ltd.  Cloudflare Netherlands B.V.  Cloudflare Limited  Cloudflare Portugal, Unipessoal Lda.  Cloudflare Germany GmbH 
 מיקום המטה:  ארצות הברית סן פרנסיסקו, קליפורניה, ארצות הברית
 ענפי תעשייה:  Software Publishers, טכנולוגיות מידע ותקשורת 
 מוצרים עיקריים:  CDN, אבטחת מידע בענן, הגנת התקפת מניעת שירות, שירותי DNS, רישום  שם תחום
 הכנסות:  1.297 מיליארד דולר (2023)
 רווח תפעולי:  -185 מיליון דולר (2023)
 רווח:  -184 מיליון דולר (2023)
 הון עצמי:  763 מיליון דולר (2023)
 עובדים:  3,682 (2023)
  
 cloudflare.com
 
Cloudflare, Inc. היא חברה אמריקאית המספקת שירותי פרוקסי הפוך, רשת אספקת תוכן, אבטחת מידע בענן, הגנתDDoS, DNS, ורישום דומיינים.
היסטוריה

Cloudflare נוסדה ביולי 2009 על ידי מת'יו פרינס, לי הולוויי, ומישל זאטלין. פרינס והולוויי עבדו יחד קודם לכן על פרויקט Honey Pot, אשר היווה השראה להקמת Cloudflare. החברה נפתחה לציבור ב-13 בספטמבר 2019 ונסחרת בבורסה לניירות ערך של ניו יורק תחת הסימול NET.
היסטוריה > התפתחות והשקעות

מיום הקמתה, Cloudflare גייסה השקעות משמעותיות ממספר קרנות הון סיכון ידועות, כולל Venrock, Pelion Venture Partners, New Enterprise Associates ו-Union Square Ventures. החברה הפכה לאחת מהחברות המובילות בתחום אבטחת המידע וה-CDN בזכות ההתמקדות שלה במתן שירותים אמינים ומהירים לעסקים מכל הגדלים.
היסטוריה > הרחבת המוצרים והשירותים

Cloudflare הרחיבה את מערך המוצרים שלה לאורך השנים, כולל שירותי רשת אספקת תוכן (CDN), הגנת DDoS, שירותי DNS ורישום דומיינים במחירים נמוכים. החברה גם פיתחה פלטפורמות מחשוב ללא שרתים כמו Workers, המספקות כלים למפתחים ליצור יישומים חדשים ולשפר קיימים.
מוצרים ושירותים

Cloudflare מספקת שירותים מגוונים בתחומי אבטחת המידע וניהול תעבורה אינטרנטית, כולל:
רשת אספקת תוכן (CDN): שירות זה מפחית את זמן הטעינה של אתרי אינטרנט על ידי הפצת תוכן לשרתים קרובים למשתמש הקצה.
הגנת DDoS: שירות המגן על אתרי אינטרנט מפני התקפות מניעת שירות מבוזרות.
שירותי DNS: Cloudflare מציעה שירותי DNS מהירים ומאובטחים, כולל תמיכה ב-DNSSEC.
רישום דומיינים: החברה מציעה שירותי רישום דומיינים במחירים נמוכים עם דגש על אבטחה ושקיפות.
מוצרים ושירותים > פלטפורמות מחשוב

Workers: פלטפורמת מחשוב ללא שרתים ליצירת יישומים חדשים ושיפור קיימים.
Workers KV: מאגר נתונים מסוג key-value עם השהיה נמוכה.
Durable Objects: מנגנון לאחסון נתונים מתמשך המאפשר סנכרון נתונים בזמן אמת.
טכנולוגיה ותשתיות

Cloudflare מפעילה רשת שרתים רחבה המספקת שירותי אבטחת מידע, הגנה מפני התקפות סייבר, וניהול תעבורה אינטרנטית. הרשת של Cloudflare מתאפיינת באמינות גבוהה ויכולת להתמודד עם כמויות תעבורה גדולות. החברה תומכת בפרוטוקולי אינטרנט מתקדמים כמו SPDY, HTTP/2, QUIC ותמיכה ב-HTTP/2 Server Push.
פרויקטים נוספים

Cloudflare Pages: פלטפורמת Jamstack לפריסת אתרי אינטרנט על תשתית Cloudflare.
Project Galileo: הגנה מפני מתקפות DDoS לארגונים ללא מטרות רווח, עיתונאים ואקטיביסטים.
Project Fair Shot: מערכת לניהול תורים דיגיטליים, במיוחד עבור חיסוני COVID-19.
Cloudflare for Teams: שירותי DNS Resolver ו-Web Gateway להגנת צוותים ארגוניים.
פרויקטים טכנולוגיים

פלטפורמת SQL מבוססת SQLite בשם D1: בסיס נתונים חדשני שמאפשר ביצועים גבוהים ושימוש נוח במגוון יישומים.
Workers AI: שימוש במעבדי GPU של Nvidia ברשת של Cloudflare עבור יישומי AI ו-ML.
מערכת לזיהוי ובקרה של בוטים: כלי לזיהוי וניהול תעבורה מזיקה ובוטים אוטומטיים ברשת.
אבטחת מידע והגנה על פרטיות

Cloudflare מחויבת לאבטחת מידע והגנה על פרטיות המשתמשים שלה. החברה משתמשת בטכנולוגיות מתקדמות להצפנה וניהול מפתחות, ומציעה כלים להגנת מידע עבור לקוחותיה. בין הכלים המוצעים נמצאים גם פלטפורמות ליצירת מפתחות הצפנה מבוססי פיזיקה כמו שימוש במנורות לבה ובלמים כפולים ליצירת מפתחות אקראיים.
מיזוגים ורכישות

Cloudflare רכשה מספר חברות טכנולוגיה לשיפור והרחבת שירותיה:
StopTheHacker (פברואר 2014): חברת אבטחת מידע המתמחה בהגנה מפני תוכנות זדוניות.
CryptoSeal (יוני 2014): חברת VPN שהטכנולוגיה שלה שולבה בשירותי Cloudflare.
Eager Platform Co. (דצמבר 2016): פלטפורמה ליישומי אינטרנט שהפכה ל-Cloudflare Apps.
Neumob (נובמבר 2017): חברה לשיפור ביצועי מובייל.
S2 Systems (ינואר 2020): חברה המתמחה באבטחת יישומים בענן.
Linc (דצמבר 2020): פלטפורמה לאוטומציה של פריסת יישומים.
Zaraz (דצמבר 2021): חברה לשיפור מהירות אתרים.
Vectrix (פברואר 2022): חברה לניהול ושליטה על אפליקציות.
Area 1 Security (פברואר 2022): חברה להגנה מפני תקיפות פישינג במייל.
Nefeli Networks (מרץ 2024): חברה לרשתות ענן.
BastionZero (מאי 2024): חברה להגנה על תשתיות קריטיות.
פעילות כלל עולמית

Cloudflare מפעילה רשת גלובלית של שרתים ביותר מ-200 ערים ברחבי העולם. הרשת נועדה לספק שירותים באיכות גבוהה וזמינות מקסימלית ללקוחות בכל רחבי העולם. החברה מפעילה מרכזי נתונים באסיה, אירופה, אמריקה ואפריקה.
תוכנית הדגל הכחול

הלוגו של תוכנית הדגל הכחול
תוכנית הדגל הכחול מעניקה לחופי רחצה ולמרינות, העומדים בתנאי התוכנית, תו איכות סביבתי בינלאומי - הדגל הכחול. התוכנית נוסדה בצרפת ב-1985, הורחבה לעשר מדינות באירופה ב-1987, ופועלת ביבשות אחרות מאז 2001. עד 2013 זכו בדגל כ-3,850 אתרים ב-46 מדינות.
התוכנית היא וולונטרית, ומופעלת על ידי הקרן לחינוך סביבתי (FEE‏ - Foundation for Environmental Education), ארגון לא-ממשלתי וללא כוונת רווח, אשר מקדם פיתוח בר קיימא באמצעות חינוך סביבתי.
תוכנית הדגל הכחול בישראל מופעלת על ידי עמותת אקואושן (EcoOcean) מייצגת בישראל את ארגון FEE. במהלך עונת הרחצה 2012, נערכה עונת הפיילוט להפעלת התוכנית בישראל.
חוף מקבל את הדגל הכחול אחרי שהוכיח כי הוא עומד בתקן הבינלאומי של התוכנית. הדגל ניתן לשנה אחת, וכל שנה יש לחדשו. כל חוף נבחן על ידי ועדה לאומית, שחבריה הם נציגים של משרדי ממשלה שונים, ארגוני מצילים וגורמים ירוקים. המלצותיה מועברות לוועדה בינלאומית במטה הקרן בקופנהגן, המוסמכת להעניק לחוף או למרינה את הדגל הכחול.
קריטריונים לקבלת הדגל הכחול

חינוך סביבתי ומידע
החוף יציע פעילויות חינוכיות סביבתיות לקהילה שבקרבתו.
החוף יפרסם מידע על המערכות האקולוגיות שבו.
החוף יפרסם מידע על השירותים הניתנים בחוף.
החוף יפרסם כללי התנהגות בחוף.
איכות המים
על החוף לעמוד בדרישות לאיכות מי הרחצה הן בפרמטרים כימיים והן בפרמטרים פיזיקליים.
על החוף לעמוד בדרישות תדירות דגימת המים, כל שלושים יום, לפחות חמש דגימות לעונה.
ניהול סביבתי
איסוף אשפה.
מיחזור אשפה.
אכיפת איסור כניסת רכבים לחוף.
איסור לינה שאינה מותרת בחוף.
בקרה ואכיפה של כניסת בעלי חיים לחוף.
בטיחות ושירותים
תחזוקה שוטפת ונאותה של מתקני החוף.
מספר מצילים ואביזרי הצלה נאותים.
תוכנית פעולה מוכנה למקרה של זיהום חמור.
אכיפה
נגישות לנכים (לפחות בחוף אחד לכל רשות).
מי שתייה זמינים ונקיים.
הדגל הכחול בישראל

עמותת אקואושן (EcoOcean) מייצגת בישראל את ארגון FEE. במהלך עונת הרחצה 2012, נערכה עונת הפיילוט להפעלת התוכנית בישראל. בשנת 2015 הורחבה התוכנית לשני חופים בתל אביב, שמונה חופים בנתניה, שבעה חופים באשדוד, חוף אחד בחיפה, שני חופים באילת, שני חופים בראשון לציון, חוף אחד בכנרת (חוף חוקוק הצפוני), שני חופים בהרצליה ובנוסף להם גם המרינות בתל אביב בהרצליה ובאילת. אלה קיבלו את הדגל עד אפריל 2016.
הערות שוליים

↑   משה גלעד, חופי ישראל עולים על המפה הבינלאומית, באתר הארץ, 11 במאי 2013
דגל כחול בחוף י"א שבאשדוד
דטרויט ליונס

דטרויט ליונס (באנגלית: Detroit Lions - אריות דטרויט) היא קבוצת NFL שמושבה בדטרויט, מישיגן.
הקבוצה נוסדה בשנת 1930 בשם פורטסמות' ספרטנס, בעיירה הקטנה פורטסמות' שבאוהיו.
בעקבות השפל הכלכלי הגדול שפקד את ארצות הברית בשנות השלושים, נאלצה הקבוצה לעבור לדטרויט בשנת 1934.
היסטוריה

הקבוצה אמנם בילתה רק שלוש עונות בפורטסמות', אך במהלכן היא הייתה שותפה לאחד האירועים החריגים בתולדות הפוטבול האמריקאי. בשנת 1932 נאלצה הקבוצה לשחק משחק מכריע על האליפות מול השיקגו ברס, מאחר ששתי הקבוצות סיימו את העונה הסדירה עם מאזן זהה של ניצחונות והפסדים. בשל תנאי מגרש קשים המשחק נאלץ לנדוד מריגלי פילד בשיקגו למגרש אחר בעיר, אצטדיון שיקגו, שאורכו היה 80 יארד בלבד ואילץ את הקבוצות לשחק במגרש קטן מהרגיל. במשחק עצמו, ניצחו הברס 0-9. החל מהעונה הבאה חולקה הליגה לשתי חטיבות ובסיומה התקיים משחק בין האלופות של אלו.
בשנת 1934 ועקב השפל הכלכלי הגדול, נאלצה הקבוצה לעבור לדטרויט. כבר לאחר שנה אחת בלבד חגגה הקבוצה זכייה ראשונה באליפות ה־NFL.
בשנת 1943 הקבוצה סיימה בתיקו מאופס את משחקה מול הניו יורק ג'איינטס, זו הייתה הפעם האחרונה שבה משחק ב־NFL הסתיים בתוצאה זו.
שנות החמישים היוו את תור הזהב של הליונס, כאשר הקוורטרבק בובי ליין הוליך את הקבוצה לשלוש זכיות בשנים 1952, 1953 ו-1957.
באמצע שנות השישים היוו הליונס את ההשראה לכתיבתו של ג'ורג' פלימפטון כאשר האחרון אף נכח במחנה האימונים של הקבוצה.
בשנת 1970 ניסה זמר הנשמה מרווין גיי להצטרף לדטרויט ליונס. הוא העלה במשקל והחל להתאמן כדי להיות בכושר הרצוי. לרוע מזלו, הוא נחתך עוד לפני פתיחת העונה אך נשאר בקשרי חברות עם מספר שחקנים דוגמת מל פאר ולם בארני אשר כיכבו בלהיט "What's Going On" שיצא לאור בשנת 1971.
בשנת 1991 ניצחו הליונס משחק פלייאוף לראשונה מאז 1957. 6-38 הייתה תוצאת הסיום כאשר הביסו הם את הדאלאס קאובויס.
במשחק הגמר של הNFC באותה השנה, הובסו הליונס על ידי הוושינגטון רדסקינס בתוצאה 10-41.
במהלך השנים 2001, 2002 ו-2003 לא ניצחה הקבוצה ולו משחק חוץ אחד, רצף המהווה שיא ב־NFL. בשנת 2004 נשבר הרצף לאחר ניצחון 16-20 בשיקגו.
עונת 2008 הייתה הגרועה בתולדות המועדון, הליונס סיימו עם מאזן נטול ניצחונות של 16-0, הקבוצה הראשונה אי פעם שלא הצליחה להשיג ניצחון בעונה של 16 משחקים.
בשנים 2011, 2014 ו-2016 הופיעו הליונס בפלייאוף והפסידו בכל פעם בסיבוב הראשון.
טמפה ביי באקנירס

טמפה ביי באקנירס (באנגלית: Tampa Bay Buccaneers - שודדי הים של טמפה ביי) או בקיצור באקס היא קבוצת פוטבול בליגת ה-NFL אשר בסיסה בטמפה, פלורידה. הקבוצה, השייכת למשפחת גלזר הוקמה בשנת 1976 והצטרפה לליגה יחד עם הסיאטל סיהוקס.
היסטוריה

ימיו הראשונים של המועדון היו קשים. בנוסף לעובדה שהמועדון החל את דרכו בבית המערבי של ה-AFC וכבר לאחר עונה אחת הועבר לבית המרכזי של ה־NFC, הפתיחה לוותה בהפסדים רבים. את ניצחונה הראשון השיגו הבאקס רק בשבוע השלושה עשר של עונתם השנייה בליגה. כמו כן, עד לשבוע האחרון של העונה הסדירה בשנת 2002 לא הצליחה הקבוצה לנצח ולו משחק אחד שהחל בקור של ארבע מעלות צלזיוס או פחות.
הקבוצה אף קבעה מספר שיאים באגף ההפסדים בין 1976 ל-1997 הפסידה שבע עשרה פעמים לפחות עשרה משחקים בעונה. בנוסף לכל הצרות המקצועיות, גם תלבושת הקבוצה הייתה ללעג, נטען כי מדי הקבוצה נראו כקרטיב.
שנת 1995 היוותה תפנית. איש העסקים המיליארדר האמריקאי-יהודי מלקולם גלזר(אנ') רכש את הקבוצה מידי יו קאלברהאוס. גלזר, שבנוסף להשקעה הכספית האדירה בקבוצה שכללה את הבאתו של טוני דאנג'י כמאמן ראשי, החליט גם לשנות את סמל הקבוצה וצבעיה הנלעגים. המדים הכתומים-לבנים הוחלפו במדים בצבעי זהב, אדום ושחור.
לקראת עונת 2020 צירפה הקבוצה את הקוורטרבק טום בריידי ואת הטייט אנד רוב גרונקובסקי.
תארים

בשנת 2002 עם שינוי מבנה הליגות ב-NFL ומעבר הקבוצה לבית הדרומי של ה-NFC, זכתה הקבוצה בסופרבול, בהופעתה הראשונה במעמד זה עת גברה על האוקלנד ריידרס. בגמר ה-NFC באותה העונה, ניצחו הבאקס את הפילדלפיה איגלס.
המאמן שהוביל אותה לזכייה היה ג'ון גרודן. גם לשחקני ההגנה וורן סאפ וג'ון לינץ' היה נדבך מרכזי בהישג זה.
פעמיים נוספות הגיעה הקבוצה לגמר ה-NFC ובשתיהן הפסידה לראמס. ב-1979 היו אלה הלוס אנג'לס ראמס ואילו ב-1999 הסנט לואיס ראמס.
לאחר הזכייה בסופרבול XXXVII העפילה הקבוצה לפלייאוף בעונת 2005 ובעונת 2007 לאחר שזכתה בראשות הבית, בשתי הפעמיים הפסידה בסיבוב הראשון. בעונת 2020 סיימה שנייה בבית והעפילה לפלייאוף מהמקום החמישי בחטיבה. היא זכתה באליפות ה-NFC והעפילה לסופרבול LV בו גברה על קנזס סיטי צ'יפס 31–9.
דיאן סטנקוביץ' (כדורגל חופים)

ערך זה עוסק בשחקן כדורגל חופים. אם התכוונתם לכדורגלן עבר סרבי, ראו .
דיאן סטנקוביץ' (בסרבית: Дејан Станковић; נולד ב-25 באוגוסט 1985) הוא כדורגלן חופים שווייצרי המשחק בעמדת החלוץ בנבחרת שווייץ בכדורגל חופים.
קריירה

בגיל 11, הוא עבר עם משפחתו מסרביה לשווייץ.
כבר שהחל לשחק בנבחרת שווייץ בכדורגל חופים בשנת 2005, סטנקוביץ' זכה בהישג הראשון שלו בקריירה, גביע אירופה בכדורגל חופים.
בהשתתפותו הראשונה שלו עם הנבחרת בגביע העולם בכדורגל חופים לשנת 2009, סטנקוביץ' הגיע עם הנבחרת למקום השלישי. בטורניר זה, הוא זכה בכדור הזהב (השחקן הטוב ביותר של הטורניר) ובנעל הזהב (מלך השערים הטורניר) עם 16 שערים.
בשנת 2010, הוא זכה באליפות רוסיה בכדורגל חופים ביחד עם לוקומוטיב מוסקבה. שנה לאחר מכן, הוא זכה פעם נוספת עימה באליפות רוסיה.
סטנקוביץ' זכה בתואר מלך השערים של אליפות אירופה בכדורגל חופים חמש פעמים.
כמו רבים משחקני כדורגל החופים הבכירים בעולם, סטנקוביץ' שיחק עבור המון קבוצות במדינות שונות. חלק מהקבוצות שבהן שיחק הן גראסהופרס (שווייץ), טרנובה טראצ'ינה, קטניה, מילאנו וויארג'יו (איטליה), לוקומוטיב מוסקבה, ספרטק מוסקבה וקריסטל (רוסיה), ברצלונה (ספרד), גרמבאך לודז' (פולין), וויביר וארתור מיוזיק (אוקראינה) ואלניהספור (טורקיה), הן במסגרת הליגות והן במסגרת תחרויות בינלאומיות.
תארים > קבוצתיים

אליפות רוסיה (2): 2010, 2011
אליפות איטליה (1): 2011
הגביע האיטלקי (1): 2011
הסופר קאפ האיטלקי (1): 2011
אליפות שווייץ (1): 2012
גביע אירופה לאלופות בכדורגל חופים
מקום רביעי (1): 2013
אליפות איטליה
סגנות (1): 2019
תארים > לאומיים

גביע העולם בכדורגל חופים
מקום שלישי (1): 2009
אליפות אירופה בכדורגל חופים
אליפות (1): 2012
סגנות (1): 2011
מקום שלישי (1): 2013
גביע אירופה בכדורגל חופים
אליפות (1): 2005
סגנות (3): 2008, 2009, 2014
מקום שלישי (1): 2012
המשחקים האירופיים
אליפות (1): 2023
מקום שלישי (1): 2019
תארים > אישיים

גביע העולם בכדורגל חופים
כדור הזהב: 2009
נעל הזהב: 2009
אליפות אירופה בכדורגל חופים
השחקן המצטיין (2): 2007, 2011
מלך השערים (5): 2007, 2010, 2012, 2013, 2015
הגביע הביניבשתי
השחקן המצטיין (1): 2011
מלך השערים (1): 2011
גביע אירופה בכדורגל חופים
מלך השערים (3): 2007, 2008, 2012
אליפות רוסיה
השחקן המצטיין (1): 2011
הערות שוליים

↑  גאווה לאומית ללוקומוטיב מוסקבה
רבקה לטימר פלטון

רבקה אן פלטון לבית לטימר (באנגלית: Rebecca Ann Felton‏; 10 ביוני 1835 – 24 בינואר 1930) הייתה סופרת, פוליטיקאית, דוגלת בעליונות לבנה ובעלת עבדים אמריקאית, שהייתה האישה הראשונה שכיהנה בסנאט של ארצות הברית, וכיהנה רק יום אחד.  היא הייתה חברה בולטת במעמד העליון של ג'ורג'יה שדגלה ברפורמה בכלא, זכות בחירה לנשים ורפורמה בחינוך. בעלה, ויליאם הראל פלטון, שירת הן בבית הנבחרים של ארצות הברית והן בבית הנבחרים של ג'ורג'יה, והיא עזרה לארגן את הקמפיינים הפוליטיים שלו. ההיסטוריון נומן ברטלי כתב שעד 1915 פלטון "דגלה בתוכנית פמיניסטית ממושכת שנעה בין איסור לשכר שווה עבור עבודה שווה, אך מעולם לא השיגה שום הישג כי היא מילאה את תפקידה בגלל בעלה".
פלטון, דמות מרכזית בגל הראשון של פמיניזם האמריקאי, דגלה גם בעליונות לבנה ובעלת העבדים האחרונה שכיהנה בסנאט. היא דיברה נמרצות בעד ביצוע לינץ' באפרו-אמריקאים, תחת יומרה של הגנה על הטוהר המיני של נשים אירופאיות-אמריקאיות. רוב האפרו-אמריקאים שבהם נזפה הואשמו באופן שווא באונס.
האישה הבולטת ביותר במדינת ג'ורג'יה במהלך התקופה הפרוגרסיבית, זכתה לכבוד לקראת סוף חייה במינוי סמלי של יום אחד בסנאט. פלטון הושבעה ב-21 בנובמבר 1922 וכיהנה רק 24 שעות. בגיל 87 היא הייתה הסנאטורית הטרייה המבוגרת ביותר שנכנסה לסנאט. פלטון הייתה האישה היחידה ששימשה כסנאטורית מג'ורג'יה עד מינויה של קלי לפלר ב-2020, כמעט מאה שנים מאוחר יותר.